สวัสดีค่ะ กรณีที่ขณะมีเพศสัมพันธ์หรือกำลังเริ่มมีเพศสัมพันธ์แล้วมีเลือดออกเป็นสีแดงสด และหลังจากนั้นก็จะมีเลือดซึมๆอีก 1-2 วัน ครั้งแรกที่เป็นเลือดออกหลังมีเพศสัมพันธ์และเจ็บ หลังจากนั้นห่างประมาณ 2 สัปดาห์แค่เริ่มสอดใส่เลือดก็ออกเลย อยากทราบว่าสาเหตุเกิดจากอะไรได้บ้างคะ ลองศึกษาดูแล้วมันมีหลายสาเหตุมาก และ จำเป็นต้องไปพบแพทย์เลยมั้ย- ไม่ใช่เพศสัมพันธ์ครั้งแรกค่ะ แต่หายช่วงมาสักระยะแล้ว- เป็นโรคเครียด ก่อนหน้าทานยาปรับสารเคมีในสมอง กลุ่มยาต้านซึมเศร้า แต่หยุดยาแล้ว- ทานยาคุมกำเนิดอยู่ด้วยไม่แน่ใจว่ามีผลมั้ย- เคยตรวจพบเนื้องอกในมดลูกค่ะ- ตรวจมะเร็งปากมดลูกล่าสุด เมื่อเดือนกันยายน ผลเป็นปกติค่ะขอบค่ะ
สวัสดีค่ะ การมีเลือดออกในขณะที่มีเพศสัมพันธ์ อาจเกิดจาก1. มีการบาดเจ็บของเยื่อบุช่องคลอด เช่น การมีเพศสัมพันธ์ ในครั้งแรก การมีเพศสัมพันธ์แบบรุนแรง เป็นต้น แต่ก็ไม่น่าทำให้มีเลือดออกทุกครั้งที่มีเพศสัมพันธ์2. ผลข้างเคียงจากการทานยาคุมกำเนิด ซึ่งมักทำให้มีเลือดออกกะปริดกะปรอยได้ หรืออาจออกเพียงเล็กน้อยแล้วค้างอยู่ในมดลูก แต่เมื่อมีเพศสัมพันธ์ ก็จะไปกระตุ้นให้มดลูกบีบตัว จึงมีเลือดไหลออกมาได้3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้นทั้งนี้ หากเลือดที่ออกมีปริมาณเล็กน้อย ไม่มีปวดท้องน้อย ไม่มีตกขาวที่ผิดปกติ ก็น่าจะเป็นผลจากยาคุมกำเนิดได้ ซึ่งหากเลือดที่ออกมีเพียงแค่เล็กน้อย ก็ไม่ได้อันตรายอะไร อาจสังเกตอาการไปก่อนได้ค่ะแต่หากมีเลือดออกบ่อยๆ หรือออกปริมาณมากขึ้น แนะนำควรไปพบสูติ-นรีแพทย์เพื่อตรวจค่ะ เพราะอาจเกิดจากเนื้องอกมดลูกที่มีอยู่เดิม มีการโตขึ้นได้ค่ะ หรือหากมีปวดท้องน้อยร่วม ก็อาจเกิดจากมีมดลุกอักเสบได้